
1. Stratēģiskās attīstības ietvars

Jelgavas valstpsilsētas pašvaldības izglītības iestādes Jelgavas Paula Bendrupa pamatskolas attīstības plāns 2023.-2026. gadam izstrādāts ievērojot nacionālā un reģionālā mēroga izglītības nozares attīstības plānošanas dokumentus.

	
Latvijas ilgtspējīgas attīstības stratēģija līdz 2030. gadam

	
Latvijas Nacionālais attīstības plāns 2021.-2027. gadam
	
Izglītības attīstības pamatnostādnes 
2021.-2027. gadam

	
Jelgavas pilsētas izglītības attīstības stratēģija 
2019.-2025. gadam


	Prioritārie ilgtermiņa rīcības virzieni:
- Izglītības pieejamība un pārmaiņas izglītības procesa organizācijā.
- Kontekstuāla izglītība un skolotāja profesijas maiņa.
- Skola kā sociālā tīklojuma centrs.
- E-skola un informācijas tehnoloģiju izmantošana.
- Izglītošanās mūža garumā.
	Prioritāte – Zināšanas un prasmes personības un valsts izaugsmei.
Rīcības virziens – Kvalitatīva, pieejama, iekļaujoša izglītība.
Rīcības virziena mērķis:
- Izglītības kvalitāte un izglītības sistēmas efektīva pārvaldība.
- Izglītība ekonomikas izaugsmei.
- Iekļaujoša izglītības vide.
	Virsmērķis – Nodrošināt kvalitatīvas izglītības iespējas visiem Latvijas iedzīvotājiem.
Mērķi:
- Augsti kvalificēti, kompetenti un uz izcilību orientēti pedagogi un akadēmiskais personāls.
- Mūsdienīgs, kvalitatīvs un uz darba tirgū augsti novērtētu prasmju attīstīšanu orientēts izglītības piedāvājums.
- Atbalsts ikviena izaugsmei.
- Ilgtspējīga un efektīva izglītības sistēmas un resursu pārvaldība.
	Mērķis – Efektīva un mūsdienīga izglītības sistēma, kas nodrošina daudzveidīgu un iekļaujošu izglītības piedāvājumu.
Prioritātes:
- Nodrošināt mērķtiecīgu un efektīvu izglītības nozares pārvaldību.
- Izstrādāt un ieviest attīstošu un motivējošu atbalsta sistēmu izglītības kvalitātes paaugstināšanai, t.sk. sekmējot profesionālu pedagogu piesaisti.
- Veidot pieejamu, iekļaujošu, radošu un attīstošu izglītības procesu un vidi. 
- Sekmēt atvērtu un vienotos mērķos balstītu sadarbību starp visām iesaistītajām pusēm, t.sk. uzņēmējiem.


 


2. Vispārējs izglītības iestādes raksturojums

	Jelgavas Paula Bendrupa pamatskola ir Jelgavas valstspilsētas pašvaldības dibināta izglītības iestāde, kura nodrošina pamatizglītības programmu, attīstot iekļaujošu izglītību no 1. līdz 9. klasei un atsevišķas speciālās izglītības programmas.
          Skolas juridiskā adrese: Filozofu iela 50, Jelgavā, LV-3001. Tālrunis 63021773, e-pasts: pbp@izglitiba.jelgava.lv., tīmekļa vietne: pbp.jelgava.lv. 
          Skolas vēsture sākās 1873. gadā, kad no Salaspils uz Jelgavu tika pārcelta Kurlmēmo skola. Kurlmēmo skola pastāvēja līdz Pirmajam pasaules karam un pēc tā 1920. gadā skola atsāka savu darbu. 1926. gadā Saeimas budžeta komisija atļāva par piešķirtajiem 100000 latiem būvēt jaunu skolas ēku. 1928. gadā notika skolas iesvētīšana jaunajā ēkā. Kurlmēmo skola pastāvēja līdz Otrajam pasaules karam. Pēc kara ēka tika izmantota kā vidusskola, kultūras nams un bērnunams. 
	1980. gadā uz likvidētā bērnunama bāzes tika dibināta sanatorijas internātskola nervoziem bērniem, turpmāk – bērniem ar psihoneiroloģiskām saslimšanām. 2005. gadā izglītības iestāde pārdēvēta par Jelgavas 2. sanatorijas internātpamatskolu. 
	2008. gadā notika skolas reorganizācija un ar 24.07.2008. Jelgavas Domes lēmumu Nr.10/4 2008. gada 1. augustu skola reorganizēta par Jelgavas speciālo internātpamatskolu. 
          2013. gada 31. maijā atbilstoši Izglītības kvalitātes valsts dienesta Licencēšanas un reģistru departamenta lēmumam Nr.2-26/199 nosaukums „Jelgavas speciālā internātpamatskola” nomainīts uz „Jelgavas 2. internātpamatskola”.
	Ar 2014. gada 1. jūliju saskaņā ar 27.02.2014. Jelgavas pilsētas domes lēmumu Nr.2/1 Jelgavas 2. internātpamatskolai tika nodotas arī Jelgavas 1. pamatskolas funkcijas. 
	Ar 2019. gada 1. jūliju skolas nosaukums – „Jelgavas Paula Bendrupa pamatskola”, 20.06.2019. Jelgavas pilsētas domes lēmums Nr. 7/4 „Jelgavas pilsētas pašvaldības izglītības iestādes „Jelgavas 2. internātpamatskola” nosaukuma maiņa un nolikuma apstiprināšana”.
       Īstenojot valsts noteiktās izmaiņas Vispārējās izglītības likumā ar mērķi sakārtot speciālo skolu tīklu, 2023. gada 15. jūnijā stājās spēkā Jelgavas valstspilsētas domes lēmums par skolas tipa maiņu no speciālās izglītības iestādes uz vispārējās pamatizglītības iestādi, kas īsteno pamatizglītības programmu, attīstot iekļaujošo izglītību. 
Skolā ir izremontētas, mūsdienīgas, gaišas klases. 2016. gadā ekspluatācijā tika nodota jauna sporta halle ar sporta zāli un rehabilitācijas telpām: multisensorā istaba – nodarbības visu maņu orgānu mijiedarbībai; sāls istaba – haloterapijas seansi nervu sistēmas relaksācijai; burbuļvanna – zemūdens masāža psihoemocionālās pārslodzes un stresa radīto seku mazināšanai; ārstnieciskās vingrošanas zāle – fiziskās attīstības un veselības nostiprināšanas nodarbībām; trenažieru zāle - nodarbības veselības saglabāšanai un veicināšanai.
2023./2024. mācību gadā skolā mācības sāka 120 skolēni.

	Izglītības programmas
	Izglītības programmas kods
	Izglītojamo skaits 2023./2024. m.g.

	Pamatizglītības programma
	21011111
	23

	Speciālās pamatizglītības programma izglītojamajiem ar fiziskās attīstības traucējumiem
	21015311
	3

	Speciālās pamatizglītības programma izglītojamajiem ar mācīšanās traucējumiem
	21015611
	46

	Speciālās pamatizglītības programma izglītojamajiem ar garīgās veselības traucējumiem
	21015711
	40

	Speciālās pamatizglītības mazākumtautību programma izglītojamajiem ar garīgās veselības traucējumiem
	21015721
	8

	KOPĀ
	120



[bookmark: _GoBack]Skolā strādā 32 pedagogi, no tiem:
· direktors un direktora vietnieki – 3 likmes
· izglītības psihologs – 1 likme
· speciālais pedagogs – 1 likme
· sociālais pedagogs – 1 likme
· bibliotekārs – 0.5 likmes
· logopēds – 1 likme
· pedagoga palīgs – 5.25 likmes
· māsa – 1 likme
· bērnu psihiatrs 0.5 likmes
Līdztekus mācību darbam skolā tiek īstenotas 8 interešu izglītības programmas, kurās skolēni var darboties atbilstoši savām interesēm un izkopt savus talantus.

[image: LOGO-ar uzrakstu jpeg]VĪZIJA 
Skola, kurā respektē dažādību un individualitāti, nodrošinot kvalitatīvas izglītības iespējas vietējā kopienā.

MISIJA

Skola, kurā laipni gaidīti un pieņemti izglītojamie ar savu individualitāti, kur katrs var pārvarēt mācīšanās izaicinājumus un patstāvīgi meklēt skaidrojumu dzīves norisēm.

VĒRTĪBAS 

Drošība. Atbildība. Sadarbība. Cieņa.

MĒRĶIS

Veidot drošu, iekļaujošu, radošu un mūsdienīgu izglītības vidi, kas ļauj katram izglītojamajam attīstīt viņa spējas un talantus atbilstoši viņa izvirzītajiem mērķiem.

3. Skolas attīstības prioritātes un sasniedzamie rezultāti 2023.–2026. gads

JOMA – ATBILSTĪBA MĒRĶIEM

	Prioritāte: Izglītojamo stipro pušu izzināšana un atbalsta nodrošināšana veicina izglītojamo spēju pieņemt atbildīgus lēmumus un izdarīt pareizas izvēles.

	Kritērijs 
	Sasniedzamais rezultāts

	Kompetences un sasniegumi
	1. Īstenota zināšanu un prasmju diagnostika, lai identificētu izglītojamo vajadzības un apzinātu stiprās puses.
2. Pedagogi sniedz izglītojamiem mērķtiecīgu atbalstu, veicinot katra izglītojamā pozitīvu ikdienas mācību sasniegumu attīstības dinamiku.
3. Skolā uzskaita un analizē izglītojamo sasniegumus ikdienas darbā, pārbaudes darbos un valsts pārbaudes darbos, tiek veikta izglītojamo mācību sasniegumu izaugsmes dinamikas izpēte.
4. Nodrošināta individualizēta pieeja darbā ar talantīgiem izglītojamiem, lai radītu padziļinātu interesi par mācību priekšmetiem un motivētu dalībai mācību priekšmetu olimpiādēs, konkursos, sacensībās, projektos.
5. Izglītojamie ikdienas izglītības procesā un ārpusstundu aktivitātēs apgūst pilsoniskās līdzdalības pieredzi.

	Izglītības turpināšana un nodarbinātība
	1. Veikts mērķtiecīgs un sistemātisks darbs ar izglītojamiem, kuriem ir zemi mācību sasniegumi, lai nodrošinātu sekmīgu mācību programmas apguvi.
2. Veikta aptauja, lai noskaidrotu absolventu un viņu vecāku viedokli par izglītības procesu un tā pilnveidi.
3. Apkopota un analizēta informācija par absolventu turpmākajām gaitām.
4. Karjeras izglītības jautājumi integrēti ikdienas mācību un audzināšanas procesā. Izglītojamie piedalās Ēnu dienās.

	Vienlīdzība un iekļaušana
	1. Sadarbojoties izglītojamo vecākiem, pedagogiem un atbalsta personālam pilnveidota atbalsta sistēma katra izglītojamā individuālajām mācīšanās vajadzībām.
2. Atbalsta personālam, sadarbojoties ar pedagogiem, veikta izglītojamo izpēte un individuālo mācību plānu izstrāde.
3. Izglītojamie, vecāki, pedagogi atpazīst emocionālo un fizisko vardarbību, zina, kā rīkoties šādos gadījumos. 






JOMA – KVALITATĪVAS MĀCĪBAS

	Prioritāte: Pilnveidot mācīšanas un mācīšanās procesa kvalitāti, īstenojot kompetenču pieeju mācību procesā ar daudzveidīgām mācību metodēm un mūsdienu tehnoloģiju iespējām, lai veicinātu izglītojamo personīgo izaugsmi.

	Kritērijs 
	Sasniedzamais rezultāts

	Mācīšana un mācīšanās

	1. Izveidots vienots redzējums par efektīvu mācību stundu, un pedagogi stundas veidošanā izmanto efektīvas stundas kritērijus.
2. Mācību stundās izmantotas dažādas mācību metodes un jēgpilni uzdevumi, kuri mērķtiecīgi virza uz mācību stundas sasniedzamo rezultātu.
3. Formatīvā vērtēšana izmantota kā atbalsts izglītojamam sasniegt labākus rezultātus.
4. Ikviens pedagogs sniedz atbalstu izglītojamajiem, lai nodrošinātu mācību procesa diferenciāciju un individualizāciju.
5. Jēgpilna digitālo rīku lietošana mācību procesā un digitālo prasmju pilnveidošana, sekmējot izglītojamo prasmi lietot digitālās tehnoloģijas un daudzveidīgas meklēšanas stratēģijas.

	Pedagogu profesionālā kapacitāte
	1. Īstenota skolas pedagogu un atbalsta personāla komandas profesionāla sadarbība.
2. Izveidota sistēma savstarpējo stundu vērošanā, dalīšanās labās prakses piemēros un pieredzē.
3. Mācīšanās konsultanti sniedz atbalstošu atgriezenisko saiti kolēģiem par mācīšanu un mācīšanos stundā mācīšanas pieejas maiņas īstenošanai, atbalstot kolēģus un skolas vadību.
4. Skolā tiek plānota katra pedagoga profesionālā pilnveide, ņemot vērā individuālās vajadzības, balstoties uz mācību stundu vērošanas datiem un individuālajām pārrunām.

	Izglītības programmu īstenošana
	1. Īstenota pāreja uz izglītības ieguvi latviešu valodā sekmīgai tālākizglītībai. 
2. Mācību un ārpusstundu pasākumi nodrošina izglītības programmu mērķu sasniegšanu un veicina mācību, audzināšanas un karjeras izglītības mērķu sasniegšanu.



JOMA – IEKĻAUJOŠA VIDE 

	Prioritāte: Izveidota sistēma iekļaujošas mācību vides nodrošināšanai un vienlīdzīgas attieksmes organizācijas kultūras ieviešanai.

	Kritērijs
	Sasniedzamais rezultāts

	Pieejamība
	1. Nodrošināta katra izglītojamā izaugsme atbilstoši viņa spējām, vajadzībām un interesēm, ko apliecina izaugsmes dinamikas kartes.
2. Pilnveidota sistēma priekšlaicīgas mācīšanās pārtraukšanas risku mazināšanai.
3. Sadarbībā ar dibinātāju plānot “Zaļās klases” būvēšanu un iekārtošanu, nodrošinot izglītojamiem iespēju mācīties ārpus ierastajām skolas telpām un praktiski darboties brīvā dabā.

	Drošība un psiholoģiskā labklājība
	1. Savlaicīgi izvērtēti riski un veikti nepieciešamie uzlabojumi fiziskās un emocionālās drošības nodrošināšanai.
2. Organizētas nodarbības un preventīva rīcība, kas novērš iekšējās kārtības noteikumu pārkāpumus un mazina konfliktsituāciju skaitu.
3. Pedagogi, izmantojot dažādas stratēģijas un integrējot tās savas ikdienas darbā, veicina izglītojamo sociāli emocionālo prasmju attīstību.
4. Skolas vadība ir veikusi regulāru monitoringu un pilnveidojusi normatīvos dokumentus, iesaistot izglītojamos un vecākus.
5. Dalība Nacionālajā Veselību veicinošo skolu tīklā ar mērķi nostiprināt prasmi veselīgi domāt, dzīvot, mācīties.

	Infrastruktūra un resursi
	1. Mācību materiālu un resursu bāzes modernizācija un papildināšana atbilstoši mūsdienu vajadzībām.
2. Iekārtota klase, kur izglītojamais var pabūt ar sevi, padomāt, emocionāli nomierināties un atjaunināt spēkus.
[bookmark: OLE_LINK1][bookmark: OLE_LINK2]3. Īstenota infrastruktūras uzlabošanas 3. kārta – labiekārtota skolas teritorija – sporta aktivitāšu laukuma, iebrauktuves, nožogojums izveide. 
4. Veicināta piederības izjūta skolai, saglabājot esošās un veidojot jaunas tradīcijas.



JOMA – LABA PĀRVALDĪBA 

	Prioritāte: Skolas vadības darbs veiksmīgā pārmaiņu vadīšanā izglītības kvalitātes nodrošināšanai.

	Kritērijs 
	Sasniedzamais rezultāts

	Finanšu un administratīvā efektivitāte
	1. Plānotas un īstenotas regulāras vadības komandas darba sanāksmes, nodrošinot kompetenču izglītības procesa vadību.
2. Sistemātiska skolas darba plānošana un pašnovērtēšana, iesaistot dažādas mērķgrupas - vadības komandu, pedagogus, izglītojamos un vecākus.

	Vadības profesionālā darbība
	1. Īstenota regulāra un mērķtiecīga komunikācija ar skolas izglītības procesa mērķgrupām.
2. Organizēta skolas pedagogu, skolas padomes, dibinātāja iesaiste stratēģiski svarīgu lēmumu pieņemšanā.

	Atbalsts un sadarbība
	1. Sniegts atbalsts pedagogiem mācību darba pilnveidē, organizējot konsultācijas, seminārus un pieredzes apmaiņas tikšanās.




Jelgavas Paula Bendrupa pamatskolas direktore                                                      	  	___________________ G. Paslauska

SASKAŅOTS
Jelgavas valstspilsētas pašvaldības iestādes 
„Jelgavas izglītības pārvalde” vadītāja 			                                                  ____________________ G. Auza
2024. gada ___ janvārī

